কিম যশপাল

কিম (সত্যকিম যশপাল হিসাবে জন্মগ্রহণ করেছেন, তিনি কিম যশপাল নামেও পরিচিত) হলেন একজন প্রাক্তন ভারতীয় অভিনেত্রী এবং মডেল, যিনি ১৯৮০-এর দশক জুড়ে হিন্দি চলচ্চিত্র তাঁর কাজ এবং অবদানের জন্য পরিচিত। তিনি কেন্দ্রীয় এবং পার্শ্ব চরিত্রে অভিনয় করার পাশাপাশি চলচ্চিত্র জীবনের পরবর্তী বছরগুলোতে বিভিন্ন অতিথি চরিত্রে এবং আইটেম গানে উপস্থিত হওয়ার জন্য খ্যাতি অর্জন করেছেন। কিম যশপাল তাঁর কর্মজীবনের প্রথম দিকের বছরগুলো মডেলিংয়ের সাথে জড়িত ছিলেন, যেখানে তিনি স্টার অ্যান্ড স্টাইল ম্যাগাজিন-সহ বিভিন্ন ম্যাগাজিনের প্রচ্ছদে উপস্থিত হয়েছিলেন। তারপরে ১৯৭৯ সালে তিনি অভিনয় শুরু করেন, পাহারাদার নামক চলচ্চিত্রে তিনি সর্বপ্রথম উপস্থিত হয়েছিলেন; কিন্তু এই চলচ্চিত্রটি শেষ পর্যন্ত মুক্তি পায়নি। ১৯৮০ সালে, কিম ড্যানি ডেনজংপার মনস্তাত্ত্বিক ভৌতিক চলচ্চিত্র ফির ওহি রাত এর আশা (রাজেশ খান্নার নায়িকা) নামক প্রধান চরিত্রে অভিনয়ের মাধ্যমে আত্মপ্রকাশ করেছিলেন। উক্ত চলচ্চিত্রে তিনি এমন একটি চরিত্রে অভিনয় করেছিলেন যে রাত্রে প্রায়ই দুঃস্বপ্ন দেখে এক বেদনাদায়ক অভিজ্ঞতার মধ্য দিয়ে যাচ্ছিল। এই চলচ্চিত্রটি বক্স-অফিসে দুর্দান্ত ফল করেছিল এবং সমালোচকেরা তাঁকে একজন "সম্ভাব্য প্রধান অভিনেত্রী" হিসেবে উল্লেখ করেছিলেন। ১৯৮১ সালে, কিম মনমোহন দেশাইয়ের বলিউড চলচ্চিত্র নসিব এ কিম নামক চরিত্রে অভিনয় করেছেন; যেখানে তাঁর চরিত্রটি প্রেম এবং অপরাধমূলক বিতর্কের মাঝে জড়ানো এক অল্প বয়সী কিশোরীর ছিল। এই চলচ্চিত্রটি বাণিজ্যিকভাবে সাফল্য লাভ করেছিল এবং এটি উক্ত বছরের দ্বিতীয় সর্বোচ্চ আয় করা চলচ্চিত্র ছিল। তাঁর আগের চলচ্চিত্রগুলোর সাফল্যের পরে, তিনি ইসমাইল শ্রফের অপরাধমূলক চলচ্চিত্র বুলুন্দ এ রাজ কুমারের বোনের চরিত্রে অভিনয় করেছিলেন; যে একজন অধ্যাপক ছিল। এটি বক্স-অফিসে মোটামুটি জনপ্রিয়তা পেয়েছিল এবং এটি তাঁর চলচ্চিত্র জীবনকে অগ্রসর হতে আরও সহায়তা করেছিল। ১৯৯৩ সালে কিম চলচ্চিত্র জগৎ থেকে অবসর নিয়েছিলেন। তাঁর শেষ ছবিগুলোতে তিনি বিশেষ অতিথি চরিত্রে অভিনয় করতেন। তিনি প্রতিকার, হানিমুন, বলবান, মুস্কুরাহট এবং বুলুন্দের মতো চলচ্চিত্রে অভিনয় করেছেন। তিনি চন্দ্রমুখীর একটি গানে উপস্থিত হয়েচছিলেন, তবে এটি পরে মুছে ফেলা হয়েছিল। তার অবসর গ্রহণের পরে, কিম জন মাধ্যম এবং সংবাদ মাধ্যমের নিজেকে দূরে রেখেছেন। ১৯৮০-এর দশক জুড়ে সাত বছর ধরে তিনি বলিউড অভিনেতা ড্যানি ডেনজংপার সাথে একটি সম্পর্কে ছিলেন। "Bollywood's Forgotten Stars: Things you need to know about the 'Disco Dancer' actress Kim Yashpal"। Latest Indian news, Top Breaking headlines, Today Headlines, Top Stories | Free Press Journal (ইংরেজি ভাষায়)। সংগ্রহের তারিখ ২০১৯-০৮-০৪।  "Indian actress kim yashpal - Films - 2019"। Main street artisans (ইংরেজি ভাষায়)। সংগ্রহের তারিখ ২০১৯-১০-১৪। [স্থায়ীভাবে অকার্যকর সংযোগ] "Kim Yashpal - Movies, Biography, News, Age & Photos"। BookMyShow। সংগ্রহের তারিখ ২০১৯-০৮-০৪।  "Twitter"। mobile.twitter.com। সংগ্রহের তারিখ ২০১৯-১১-১৮।  Phir Wohi Raat, সংগ্রহের তারিখ ২০১৯-০৮-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Beyond Dobaara: Bollywood's best horror films from Bhoot to Phir Wohi Raat- Entertainment News, Firstpost"। Firstpost (ইংরেজি ভাষায়)। ২০১৭-০৫-৩১। সংগ্রহের তারিখ ২০১৯-০৮-০৪।  Naseeb, সংগ্রহের তারিখ ২০১৯-০৮-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bulundi, সংগ্রহের তারিখ ২০১৯-০৮-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Box Office By Year (1981) - Bollywood MuVyz"। Box Office By Year (1981) - Bollywood MuVyz (ইংরেজি ভাষায়)। ২০১৯-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৩।  "Kim"। IMDb। সংগ্রহের তারিখ ২০১৯-০৮-০৪।  Pillai, Shruti (২০১৬-০৫-০৬)। "21 Actresses Who Had A Short Fling With Bollywood Before They Disappeared & What They're Upto Now"। ScoopWhoop (English ভাষায়)। সংগ্রহের তারিখ ২০১৯-০৯-০১। উদ্ধৃতি শৈলী রক্ষণাবেক্ষণ: অচেনা ভাষা (link) Garoo, Rohit (২০১৬-০৯-২৬)। "Danny Denzongpa's Marriage: Failed Love Leads To Royal Matrimony"। The Bridal Box (ইংরেজি ভাষায়)। সংগ্রহের তারিখ ২০১৯-০৮-০৪।  "Girls get attracted to bad guys"। filmfare.com (ইংরেজি ভাষায়)। সংগ্রহের তারিখ ২০১৯-০৮-০৪।  "I would not have tampered with Agneepath: Danny Denzongpa - Times of India"। The Times of India (ইংরেজি ভাষায়)। সংগ্রহের তারিখ ২০১৯-১১-১৬।  Kim on IMDb Kim on Bollywood Hungama